Iosephus Frenken

Iosephus (Theod. Josef) Frenken (natus die 27 Septembris 1854 in vico Löcken in Rhenania, mortuus die 10 Septembris 1943 Coloniae) vir publicus Germaniae et sodalis factionis Centri erat.

 Iuventus et munus 
Pater eius medicus publicus fuit. Ipse, postquam maturitatem adeptus est, Marburgi, Goettingae Bonnae rebus publicis et iurisprudentiae studebat. Anno 1878 primam probationem accepit et doctor promotus est. Deinde referendarius fuit, anno 1883 secundam probationem accepit et assessor iudicii laboravit. Ab anno 1889 delator publicus Coloniae et deinde iudex superior Cellae erat. Ab anno 1900 minister publicus in administerio Borussiae iustitiae laboravit. Annis 1916 - 1922 praeses iudicii superioris Coloniae erat et deinde ei vacatio muneris data est.

 Familia 
Frenken anno 1896 uxorem in matrimonium duxit et ex ea septem liberos habuit. Filii eius Bello Orbis Terrarum I necati suntGustav Stresemanns Vermächtnis, T. II, Berolini 1932, p. 129. 

 Cursus honorum 
Annis 1916 - 1918 secretarius inferior in magistratu imperii Elisatiae et Lotharingiae fuit. 16 Ianuarii 1925 in consilio ministrorum Luther I Administer Imperii Regionum Occupatarum et Iustitiae nominatus est. Haec officia minus quam unum annum tenuit. Nam 21 Novembris 1925 se recessit, quod foedera Locarni signata repudiavit.

 Nexus externi 
 Curriculum vitae breve in pagina Tabularii Foederalis Germaniae (lingua Theodisca)

 Notae 

Categoria:Alumni Universitatis Marburgensis
Categoria:Alumni Universitatis Goettingensis
Categoria:Alumni Universitatis Bonnensis
Categoria:Administri Imperii Iustitiae (Germania)
Categoria:Administri Imperii Occupatarum Regionum (Germania)
Categoria:Iudices Germaniae